राणा के खिलाफ शिकागो कोर्ट में सुनवाई फिर शुरू  
मुंबई हमले के आरोपी तहव्वुर राणा के खिलाफ शिकागो की अदालत में सुनवाई फिर से शुरू होगी। उम्मीद है कि फैसला बुधवार को आ जाएगा।
मुंबई हमले के आरोपी तहव्वुर राणा के खिलाफ शिकागो की अदालत में सुनवाई फिर से शुरू होगी। इस दौरान राणा की गवाही होगी और इस केस में आखिरी गवाह की भी पेशी होगी। उम्मीद है कि इस केस का फैसला बुधवार को आ जाएगा। इस केस की सुनवाई 16 मई को शुरू हुई थी और उम्मीद थी कि 15 अगस्त तक फैसला आ जाएगा लेकिन सुनवाई तेज़ हुई और अब फैसला जल्दी आ जाएगा।  तहव्वुर राणा के खिलाफ मुंबई हमलों के आरोपी डेविड हेडली ने भी अदालत में बयान दिया है। उसने अदालत को बताया है कि राणा आईएसआई के मेज इक़बाल को जानता था जिसने मुंबई हमले की साज़िश रची। अगर राणा पर आरोप साबित हो जाते हैं तो शिकागो की अदालत उसे उम्रकैद की सज़ा सुना सकती है।